Diari Oficial de la Generalitat Valenciana


Sumari del DOGV 6819, del 16-07-2012 (2012/6703)

Notificació de resolució sobre declaració d'interés comunitari. Expedient: DIC-10/0063 Beniarbeig.
--------------------------------------------------------------------------------------------------

### Dades del document

Número de DOGV
:   6819

Data del DOGV
:   16-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6703


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de resolució sobre declaració d'interés comunitari. Expedient: DIC-10/0063 Beniarbeig. [2012/6703]  
Han resultat infructuoses les gestions realitzades per a efectuar la notificació dirigida a Carlos Gadea Terra, en representació de Casa Santonja, SL, al domicili que figura en la seua sol·licitud de declaració d'interés comunitari per a una sala de banquets a Beniarbeig, d'acord amb el que preveu l'article 59 de la Llei de Règim Jurídic de les Administracions Públiques i, per tant, es es du a terme per mitjà d'este edicte.  
  
Acte que es notifica:  
El conseller de Medi Ambient, Aigua, Urbanisme i Habitatge i vicepresident tercer del Consell va adoptar, amb data 8 d'octubre de 2010, la resolució que es transcriu a continuació:  
«Vist l'expedient promogut per la mercantil Casa Santonja, SL, de sol·licitud de declaració d'interés comunitari per a una sala de banquets en sòl no urbanitzable, al polígon 2, parcel·les 197 i 199 del municipi de Beniarbeig, i de conformitat amb els antecedents de fet següents:  
  
1. Amb data 1 de març de 2010, la mercantil Casa Santonja, SL va sol·licitar a esta conselleria una declaració d'interés comunitari per a una sala de banquets en sòl no urbanitzable, al polígon 2, parcel·les 197 i 199, del municipi de Beniarbeig.  
2. Amb data 31 d'agost de 2010 ha tingut entrada un escrit de l'interessat en què manifesta la voluntat de desistir de la sol·licitud formulada.  
3. Amb data 7 de setembre de 2010, el Servici Territorial d'Urbanisme d'Alacant emet un informe favorable al desistiment formulat.  
  
4. Amb data 1 d'octubre de 2010, el Servici de Coordinació Territorial de la Direcció General d'Urbanisme emet un informe respecte a este expedient.  
Fonaments de dret  
1. En els articles 90 i 91 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'inclou, com a forma de finalització del procediment, el desistiment i la renúncia del dret. Esta voluntat ha de ser acceptada de ple per l'administració i ha de declarar conclús el procediment instat per l'interessat, llevat que l'escrit d'iniciació haguera estat formulat per dos o més interessats i el desistiment o la renúncia no es formulara per tots ells, o quan hi haja altres tercers interessats que s'hagen personat en el procediment que insten la seua continuació en el termini de deu dies des de la notificació del desistiment o la renúncia formulada o, si és el cas, que la qüestió suscitada per la incoació del procediment comporte interés general o siga convenient substanciar-la per a la seua definició i esclariment. En este supòsit, l'administració pot limitar els efectes desitjats per l'interessat i seguir el procediment, ja que la inequívoca existència de l'interés general representa una excepció a l'acceptació de ple de la renúncia i al poder de disposició de l'interessat.  
  
En este cas, consta l'acreditació que es tracta d'un procediment iniciat a sol·licitud de l'interessat esmentat sense que hi siguen aplicables les excepcions legals previstes per a prosseguir amb la tramitació o limitar-ne l'efecte, a més de la clara voluntat de l'interessat de desistir del procediment, la qual cosa determina de manera immediata la finalització.   
De manera que és procedent sense més condicions acceptar el desistiment a la declaració d'interés comunitari sol·licitada i declarar conclús el procediment instruït davant del Servici Territorial d'Urbanisme.  
2. De conformitat amb les disposicions de l'article 42.1 en relació amb el 91.2 de la Llei de Règim Jurídic de les Administracions Públiques i del Procediment Administratiu Comú, l'òrgan competent està obligat a dictar una resolució expressa perquè produïsca efecte el desistiment del dret de l'interessat en el procediment.  
En virtut d'això, el conseller de Medi Ambient, Aigua, Urbanisme i Habitatge és competent per a l'adopció d'esta resolució, d'acord amb el que preveu l'article 6e del Reglament dels Òrgans Territorials i Urbanístics de la Generalitat, aprovat pel Decret 162/2007, de 21 de setembre, del Consell de la Generalitat.  
A la vista de les consideracions anteriors i dels preceptes legals esmentats, concordants i d'aplicació general, resolc:  
  
Únic  
Acceptar el desestimiento formulat per la mercantil Casa Santonja, SL respecte del procediment de declaració d'interés comunitari per a una sala de banquets en sòl no urbanitzable, al polígon 2, parcel·les 197 i 199, del municipi de Beniarbeig, i declarar conclús l'expedient tramitat davant del Servici Territorial d'Urbanisme, sense perjuí del seu dret a reproduir novament la sol·licitud en el moment que ho considere convenient.  
Contra esta resolució, que esgota la via administrativa, es pot interposar un recurs de reposició davant del conseller de Medi Ambient, Aigua, Urbanisme i Habitatge en el termini d'un mes, comptador des de l'endemà de la notificació, d'acord amb el que establix els articles 116.1 i 117.1 de la Llei 30/1992, o un recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació, de conformitat amb les disposicions de l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, tot això sense perjuí que els interessats puguen exercitar qualsevol altre recurs que consideren oportú.»  
  
  
València, 19 de juny de 2012.- El director general d'Avaluació Ambiental i Territorial: Juan Giner Corell.